《和邑宰韵》
宋代·江贽

一室萧然傍水湾，自知穷达不相关。钓鱼溪绕黄沙路，种粟原通白马山。

有命幸逢天子诏，无才休望啬夫纶。佳篇劝奖非吾事，已许巢由厕有班。

作者简介：宋建州崇安人，字叔圭。初举八行，游上庠。与龚深之以学《易》著名。后隐居，征召不赴。徽宗政和中举遗逸，三聘不起，赐号少微先生。有《通鉴节要》。